Μάρθα Έρικσντοττερ

Η Μάρθα Έρικσντοττερ (σουηδ.:Märta Bonde, 13ος αιώνας) ήταν πριγκίπισσα της Σουηδίας από τον Οίκο του Έρικ, κόρη του Ερρίκου Ι΄ της Σουηδίας και της συζύγου του Ρίκισσα της Δανίας, καθώς και αδελφή του Ερρίκου ΙΑ΄ της Σουηδίας.

Βιογραφία
Η ύπαρξη της Μάρθας ως κόρης του Ερρίκου Ι΄ έχει αμφισβητηθεί από μερικούς ιστορικούς, οι οποίοι υποστηρίζουν ότι ήταν προσθήκη στο βασιλικό γενεαλογικό δέντρο του Καρόλου Η΄ της Σουηδίας τον 15ο αιώνα, για να νομιμοποιήσει τα δικαιώματα του στον θρόνο της Σουηδίας.Bjarne Beckman, Matts Kättilmundsson och hans tid, Vol. I. Stockholm: Wahlström & Widstrand, 1953, p. 344-6. Οι σύγχρονοι ιστορικοί που συμφωνούν με αυτή την θέση είναι λίγοι και η θέση της Μάρθας ως μέλος του Οίκου και της βασιλικής οικογένειας δεν μπορεί να αποκλειστεί.Bjarne Beckman, Matts Kättilmundsson och hans tid, Vol. I. Stockholm: Wahlström & Widstrand, 1953, p. 88 Σύμφωνα με το γενεαλογικό δέντρο η Μάρθα παντρεύτηκε τον Νίλς Σίξτενσον Σπάρρε του Τόφτα, Σoυηδό στρατηγό.C.G. Starbäck & P.O. Bäckström, Berättelser ur svenska historien, Vol. II. Stockholm: Beijers, 1885, p. 121 Ο γάμος της καταγράφεται σε σουηδικό βιογραφικό λεξικό που γράφτηκε το 1864 με τίτλο "Σημειώσεις περί Σουηδών γυναικών" (Anteckningar om svenska qvinnor) και αναφέρει: "Η Μάρθα, κόρη του Ερρίκου Ι΄, παντρεύτηκε τον Νιλς Σίξτενσον του Τόφτα και μέσω του γάμου της έγινε γενάρχης των Οικογενειών Σπάρρε και Όύξενχανα".PG Berg and Wilhelmina Stålberg, Anteckningar om svenska qvinnor, p. 274 Ωστόσο άλλοι ιστορικοί θεωρούν τον Νιλς του Τόφτα ανύπαρκτο πρόσωπο, καθώς η ιστορική έρευνα δεν κατέδειξε κανένα πρόσωπο με αυτό το όνομα, ενώ το πρώτο τεκμηριωμένα καταγεγραμμένο μέλος των Σπάρρε του Τόφτα είναι ο Άμπγιερν Σίξτενσον Σπάρρε του Τόφτα (απεβ. 1310).Αναφορά στον Άμπγιερν Σίξτενσον σε επιστολή της 25ης Μαρτίου 1308, βασιλικό σουηδικό ιστορικό αρχείο (sok.riksarkivet.se, σουηδ.)

Οικογένια
Από τον γάμο της αναφέρεται πως απέκτησε δύο γιους:
 Σίξτεν Νίλσον Σπάρρε του Τόφτα 1218-;
 Άμπγιερν Νίλσον Σπάρρε του Τόφτα 1228-1310

Παραπομπές

Πηγές
Bjarne Beckman, Matts Kättilmundsson och hans tid, Vol. I. Stockholm: Wahlström & Widstrand, 1953.
C.G. Starbäck & P.O. Bäckström, Berättelser ur svenska historien, Vol. II. Stockholm: Beijers, 1885.

Εξωτερικοί σύνδεσμοι
Μάρθα Έρικσντοττερ

Κατηγορία:Οίκος του Έρικ
Κατηγορία:Σουηδέζες πριγκίπισσες